คือเรากับแฟนพึ่งมีอะไรกันเมื่อวาน แล้วเราลองคำนวณดูมันอาจจะเป็นวันตกไข่ของเราด้วยค่ะ แล้วพอมาวันนี้ มันปวดท้องหน่วงๆตั้งแต่ตื่นนอน (เกรงว่าจะนอนทับพุง) สรุปคือ อาการที่บ่งบอกว่าท้องเริ่มตั้งแต่หลังมีเพศสัมพันธ์เลยหรอคะ หรือเราแค่กังวลไปเองว่าท้อง
สวัสดีค่ะ อาการของการตั้งครรภ์ในแต่ละรายจะไม่เหมือนกันและจะเริ่มไม่พร้อมกัน สำหรับอาการเริ่มแรกสุดที่อาจพบได้คือ อาการเลือดล้างหน้าเด็ก ซึ่งจะเกิดขึ้นหลังไข่ถูกปฏิสนธิประมาณ 6-12 วัน โดยพบได้ประมาณ 30% ของหญิงตั้งครรภ์บางรายอาจมีอาการปวดท้องน้อยคล้ายกับอาการปวดประจำเดือน บางรายอาจมีตกขาวสีขาวขุ่นมากขึ้นส่วนอาการอื่นๆ ที่จะพบตามมาคือ อาการขาดประจำเดือน และตามด้วยอาการแพ้ท้อง โดยเริ่มพบได้ตั้งแต่สัปดาห์ที่ 4 ของการตั้งครรภ์ และพบมากในช่วงสัปดาห์ที่ 6 อาการได้แก่ พะอืดพะอม คลื่นไส้อยากจะอาเจียน หรือมีอาเจียนร่วมด้วย อ่อนเพลีย วิงเวียนเหนื่อยง่าย เบื่ออาหาร ซึ่งบางรายอาจมีเพียงบางอาการ บางรายอาจมีหลายอาการ บางรายอาจไม่มีอาการอะไรก็ได้ค่ะ ส่วนอาการอื่นๆ ของการตั้งครรภ์ในระยะเริ่มแรก ที่ไม่ใช่อาการแพ้ท้อง ได้แก่ อาการคัดตึงเต้านม เจ็บบริเวณหัวนม ลานหัวนมสีคล้ำ ปัสสาวะบ่อย ท้องอืด อารมณ์เปลี่ยนแปลง เป็นต้นดังนั้น หากเพิ่งมีเพศสัมพันธ์ไปเมื่อวาน แล้ววันนี้มีปวดท้อง จึงไม่ใช่อาการของการตั้งครรภ์ค่ะ แต่อาจเกิดจากสาเหตุ เช่น เป็นอาการปวดท้องช่วงไข่ตก การมีท้องผูก มีกระเพาะปัสสาะอักเสบ เป็นต้น แนะนำควรสังเกตอาการไปก่อน หากเป็นแค่ 1 วันแล้วหายไป อาจเป็นอาการช่วงไข่ตกก็ได้ แต่หากเป็นนานหลายวัน หรือปวดมากขึ้น หรือมีอาการอื่นๆ ร่วม ก็ควรไปพบแพทย์เพื่อตรวจค่ะส่วนเรื่องการตั้งครรภ์ ก็ควรรอดูว่าประจำเดือนในรอบต่อไปจะมาหรือไม่ หากไม่มา ก็ควรตรวจหาการตั้งครรภ์ดูค่ะ